# data[].attributes.body
Reis Pivarootsi kulges meeleolukalt ja oli täis lusti ning rõõmu. Päeval küttis meid päike, õhtul jahutasid meid külmakraadid. Tegevuses hoidsid meid töötoad, õhtupooliku sisustasime grillimisega. Et meil ikka jõudu ja jaksu oleks, hoidsid kokatädid meil kõhud täis nii hommikul, lõunal kui õhtul.

# data[].attributes.body
Laager oli perfektne vaheldus argielule. Leian, et öine kämpingutes lõdisemine käis asja juurde. Täielikule kesklinna inimesele nagu mina oli maal viibimine teistsuguseks ja lõbusaks kogemuseks.

# data[].attributes.body
Paika jõudes anti meile aega kohanemiseks, laagri kava ei olnud range ja täis topitud tegevusi. Nii oli just piisavalt aega, et õppida tundma oma klassikaaslaseid paremini, kui terve möödunud kooliaasta jooksul oleme saanud. Meie klass muutus selle laagriga kindlasti ühtsemaks.

# data[].attributes.body
Pivarootsis käimine oli kui perekondlik õppepuhkus. Laagris sai palju uut teada ning ka vaba voli, mida endas arendada. Kuna meeleolu oli hea, sai ka varem ebamugavatest olukordadest välja. See oli julguse väljakutse.

Mulle väga meeldis, et töötubade juhendajad olid TNG vilistlased ning saime küsida meie kooli ja õpetajate kohta. Tore oli näha, et TNG vilistlased on oma elus nii kaugele jõudnud ning säravat karjääri teinud.

Töötoad olid väga huvitavad ja loovad. Mulle meeldis väga töötubade tööde tutvustamine. Sai naerda ja nautida teiste inimeste töid.

# data[].attributes.body
Pivarootsi humanitaarlaager oli igati tore ja teistsugune kogemus minu jaoks. Saime nii enda klassi kui 11. humanitaarklassiga rohkem tuttavaks ning lähedasemaks. Õhtune grillimine ning sellega kaasnev vaba aeg andis kõigile võimaluse teha seda, mida parajasti sooviti, sai ümbruskonnas jalutada ning mere ääres käia. Töötuba andis kõigile uusi teadmisi ja kogemusi, tutvusime inimestega, kellega polnud varem rääkinud.

# data[].attributes.body
Klassivennad käisid ka kala püüdmas – püüti lausa nende jutu järgi kaks haugi, mis hiljem grillile pandi ja ära söödi. Sai punutud võilillepärgi ja grillitud liha ning vahukomme.

Laagrist sai kätte juba suvemeeleolu, mis tegi meele veidi kurvemaks, kui pidi tagasi kooli tulema ja õppetööga jätkama.

# data[].attributes.body
Inimesed olid väga armsad ja sai päris paljudega suheldud. Töötubade juhid olid noored, rääkisid lahedalt ning sai palju nalja. Anguse püütud kala oli väga maitsev, isegi siis kui geograafia õpetaja väitis, et me sõime Läänemeres olevat kiirgust sisse.

# data[].attributes.body
Kogu meie elu koosneb küsimustest ja vastustest – Pivarootsi reis aitas meil avastada enda sisemist humanitaarset poolt ja leida vastuseid oma tulevikuootuste kohta.

# data[].attributes.body
Kokkuvõtteks võib öelda, et tegemist oli humanitaaridele mõeldud humaanse laagriga.

Sai õppida tundma kaameraid ja piltide monteerimist, animatsiooni läbi stopmotion video kuni eneseväljenduseni impros. Kõik töötoad andsid kogemuste pagasisse midagi juurde.

Väga hästi valiti õpilastele töötoa juhendajad. Juhendajad teadsid, kuidas õpetada ning teha töötoad võimalikult huvitavaks.

Sain lähemalt tutvuda aasta vanemate humanitaaridega ning osaleda töötubades.

# data[].attributes.body
Valisin animatsiooni töötoa, mille tegevust jagus päris pikaks ajaks, kuid kordagi ei hakanud igav. Töötoa juhendaja oli väga tore ning käis pidevalt kontrollimas, kuidas meil töö edeneb. See, et enne töötoa algust näidati meile juhendaja tehtud lühifilme/animatsioone, andis väga palju juurde. Kuna ilmaga vedas, saime animatsiooni luua õuest leitavatest esemetest, nagu näiteks käbid, oksad, lilled, lehed jne.

# data[].attributes.body
Selles töötoas toimus palju erinevaid ülesandeid ja tegevusi, näiteks pudikeel, sketšid...

Töötuba ületas kindlasti minu ootuseid, sest arvasin, et see on lihtsalt jutustamine teatritööst, aga kaugel sellest, see oli vägagi vinge.

# data[].attributes.body
Ise valisin ma fotograafia, kus algselt ebameeldivatest huupi kokku pandud gruppidest sündisid tegelikult uued ja toredad suhted.

Meie töötoa juhendaja oli meie kooli vilistlane, kes rääkis meile väga köitvalt fotograafia põhitõdedest. Meid jaotati segamini tiimidesse ja meie ülesandeks sai teha fotolugu, mida pidime hiljem teistele esitama.

# data[].attributes.body
Karl Ristikivi radadel ei olnud igav.

# data[].attributes.body
Jään huviga järgmist aastat ootama.